Пробе ВАР-а уживо почеле су у августу 2016. године, у оквиру Друге лиге САД-а, на утакмици резервних екипа два МЛС тима. Главни судија, Исмаил Ејтаф провјерио је два фаула на утакмици и, након консултација са ВАР судијом Аленом Чапманом, одлучио је да додијели црвени и жути картон за прекршаје. ВАР је представљен наредног мјесеца на пријатељској утакмици између Француске и Италије. Монитор поред терена представљен је на Свјетском клупском првенству 2016, омогућивши судији да прегледа снимак са терена. А лига Аустралије постала је прва лига у којој је коришћен ВАР; коришћен је на утакмици између Мелбурн Ситија и Аделејд јунајтеда. Ипак, у утакмици ВАР није употријебљен. Прва интервенција ВАР-а у лигашким утакмицама била је 8. априла 2017, на утакмици између Велингтона и Сиднеја. ВАР је идентификовао недозвољено играње руком у шеснаестерцу и досуђен је пенал за Сиднеј; утакмица је завршена 1:1.